**Együttműködési, használati és üzemeltetési szerződés**

amely létrejött egyrészről

**Balatonvilágos Község Önkormányzata** (székhely: 8171 Balatonvilágos, Csók István sétány 38, adószám: 15734044-2-14, képviseli: Takács Károly polgármester, pénzügyi ellenjegyző: Balogh Gábor ) mint Használatba adó (a továbbiakban: Használatba adó),

másrészről

**Somogy Vármegyei Kaposi Mór Oktató Kórház** (képviseli: Dr. Inczeffy István Levente főigazgató, székhelye: Kaposvár, Tallián Gy. u. 20-32., bankszámlaszám: Magyar Államkincstár 10039007-00297260-00000000, adószám: 15399526-2-14), mint Használatba vevő (a továbbiakban: Használatba vevő),

(együttesen: Felek, Szerződő Felek) között az alulírott helyen és időben az alábbi feltételekkel:

1. **Előzmények**

A 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény rendelkezései alapján 2023. július 01. napjától az állam gondoskodik az egészségügyi alapellátás körében – a települési önkormányzattal együttműködésben – a védőnői ellátásról.

A védőnői ellátás biztosításáért a Kormány által rendeletben kijelölt állami intézményfenntartó szerv – az irányító vármegyei intézmény útján – felelős azzal, hogy az ellátás jogszabályban előírt tárgyi feltételeit az állam a települési önkormányzattal kötött megállapodás útján is biztosíthatja, és a Kormány által rendeletben kijelölt állami intézményfenntartó szerv a települési önkormányzat részére tájékoztatásul megküldi a védőnői ellátás megszervezésével összefüggő, a személyi és a tárgyi feltételek biztosítására vonatkozó döntéseket.

Az egészségügyi szolgálati jogviszonyban foglalkoztatott védőnő és a védőnői ellátás körében foglalkoztatott személy tekintetében a munkáltatói jogokat 2023. július 1-től az az irányító vármegyei intézmény gyakorolja, amely területileg illetékes az érintett védőnői körzet tekintetében. Az egészségügyi szolgálati jogviszonyban foglalkoztatott védőnő jogviszonyát a munkáltatói jogutódlás nem érinti, azt folyamatosnak kell tekinteni.

A települési önkormányzat 2023. július 1. napjával biztosítja az állam számára a 2023. június 30. napján a védőnői ellátásra szolgáló ingó és ingatlan vagyonnak az ingyenes használatát.

Az illetékes irányító vármegyei intézmény a Somogy Vármegyei Kaposi Mór Oktató Kórház.

1. **Együttműködés**
2. Felek kötelezettséget vállalnak, hogy jelen szerződésben meghatározott feladatok végrehajtása során egymással együttműködnek.
3. Használatba adó kötelezettséget vállal arra, hogy 2023. június 30. napjáig átadja a jelen szerződés **1. számú mellékletét** képező lista szerinti dokumentumokat elektronikus formában.
4. **Ingyenes használattal érintett ingatlan és ingó vagyon**
5. A Használatba adó ingyenes használatba adja, Használatba vevő pedig ingyenes használatba veszi a jelen szerződés **2. számú melléklete** szerinti ingatlanrészt (a továbbiakban együttesen: Ingatlanrész). Az ingyenes használatba adott ingóságokról (a továbbiakban együttesen: Ingóságok) készült leltárkimutatás jelen szerződés **3. számú mellékletét** képezi. Felek megállapodnak, hogy az átadás-átvétellel érintett ingóságokról 2023. június 30. napjáig közös leltárjegyzőkönyvet vesznek fel. Az ingatlanok és ingóságok együttes említés esetén a továbbiakban: Vagyon.
6. Felek rögzítik, hogy az ingatlanrész műszaki állapotáról 2023. július 15. napjáig a közüzemi óraállások 2023.06.30-ai rögzítése mellett az Használatba vevő illetékes munkatársai fényképes melléklettel állapotfelmérő adatlapokat vesznek fel.
7. A Használatba vevő az ingyenes használatában levő Vagyont a hasznosítási célnak, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult és köteles birtokolni, használni. Használatba vevő a Vagyon használatát csak Használatba adó írásbeli hozzájárulásával engedheti át másnak, használó magatartásáért, mint a sajátjáért felel.

A Vagyon nem szakszerű, illetve nem rendeltetésszerű használatából vagy rongálásából eredő meghibásodása, károsodása, valamint ingóság eltulajdonítása kapcsán a Használatba vevő anyagi felelősséggel tartozik. Használatba vevő köteles a Vagyon károsodását, esetleges eltulajdonítását haladéktalanul Használatba vevő és az illetékes hatóságok felé bejelenteni.

1. Használatba vevő kötelezettséget vállal arra, hogy amennyiben valamely helyiségcsoport 6 hónapot meghaladó időtartamban használaton kívül áll, úgy azt Használatba adó Használatba vevővel egyeztetve jogosult hasznosítani.
2. Használatba adó kijelenti, hogy a tulajdonát képező Vagyonra vagyonbiztosítással rendelkezik. Használatba vevő köteles a saját tulajdonát képező ingóságokra vagyonbiztosítást kötni.
3. Használatba vevő felelős a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
4. Használatba vevő köteles Használatba adóval együttműködni a Használtba adó vagyonnal kapcsolatos nyilvántartási, adatszolgáltatási, beszámolási és elszámolási kötelezettségének teljesítése kapcsán.

Használatba adó kétévente mennyiségi leltár felvételére köteles. Az esedékes leltározás során a Használatba vevő részére kiküldi az általa használt ingóságokra vonatkozó leltárfelvételi íveket, melyeket kitöltve Használatba vevő 10 munkanapon belül megküld Használatba adó részére.

A Használatba vevő által használt ingóságok elhasználódásából, elavulásából, megrongálódásából eredő selejtezési igényét Használatba vevő selejtezési jegyzék Használatba adó felé történő benyújtásával jelzi. A selejtezési eljárásban Használatba vevő köteles együttműködni. Amennyiben az ingóság selejtezésre kerül, annak pótlása Használatba vevő kötelessége.

1. Használatba vevő az átadásra került vagyont érintő lényeges változásokról 30 napon belül köteles Használatba adó felé jelenteni. Használatba vevő köteles a Használatba adó tudomására jutását követően azonnal értesíteni az ingatlant fenyegető veszélyről, beállott kárról vagy tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezet, valamint arról, ha őt jogai gyakorlásában akadályozza.
2. Használatba vevő a saját költségén a Használatba adó előzetes írásbeli engedélye alapján jogosult az ingatlanrészt átalakítani, azon beruházást vagy felújítást elvégezni. A Használatba vevő által elvégzett felújítás, átalakítás, beruházás költségeinek megtérítésre sem a szerződés hatálya alatt, sem pedig annak megszűnését követően a Használatba adóval szemben igényt nem támaszthat.
3. Használatba vevő köteles együttműködni a Használatba adó által végezni kívánt, az ingatlanrészt érintő beruházások kapcsán.
4. **Üzemeltetési megállapodás**
5. Felek rögzítik, hogy a feladatellátáshoz szükséges jelen megállapodás 2. számú mellékletét képező ingatlanrészek üzemeltetését Használatba adó látja el.
6. Az üzemeltetési, fenntartási költségek körét, megosztásának főbb alapelveit a Felek jelen megállapodás **4. számú mellékletében** rögzíti.
7. Használatba adó jelen megállapodásban rögzített feltételek szerint biztosítja az Használatba vevő által kizárólagosan használt helyiségek használatával (pl.: világításával, fűtésével, vízszolgáltatásával, karbantartásával, javításával) és teljes körű üzemeltetésével kapcsolatos feladatok ellátását. Egyúttal biztosítja az épületek/helyiségcsoportok tűzvédelmi biztonságát és ezzel kapcsolatban a vonatkozó jogszabályokban előírt összes műszaki-technikai feltétel betartását.
8. Az ingatlanrész fenntartásához, üzemeltetéséhez szükséges szerződéseket Használatba adó köti meg, a kapcsolódó díjakat, költségeket Használatba adó egyenlíti ki a szolgáltatók felé.
9. A Használatba vevő kötelezettsége az őt terhelő, a Használatba adó által megelőlegezett díjak, költségek jelen megállapodásban szabályozott módon történő megfizetése Használatba adó felé (GEVSZ számláz).
10. Felek rögzítik, hogy a veszélyes hulladék elszállításáról a Használatba vevő önállóan köteles gondoskodni.
11. A Felek rögzítik, hogy az üzemeltetési költségek közé tartoznak az ingatlanrész fenntartásával, üzemeltetésével (beleértve annak biztosításával), karbantartásával kapcsolatos költségek. Így különösen a közüzemi szolgáltatások díjai, az ingatlan rendeltetésszerű használatából eredő, illetve az ingatlan mindennapos használatából eredő kisebb hibák javítása. Az épület folyamatos állagmegóvásához, szinten tartásához szükséges eseti, egyéb üzemeltetési, szerződésen kívüli javítási munkák elvégzéséről (pl. dugulás elhárítás, tetőszerkezet javítás, vízvezeték rendszer, csatornahálózat, villanyszerelés, stb.) – ide értve az ingatlan rendeltetésszerű használatából eredő kisebb hibák javítását is – Használatba adó gondoskodik.

Felek e körben rögzítik, hogy Használatba adó – vis maior esetét kivéve – kizárólag Használatba vevő előzetes jóváhagyásával fogadhat be munkalapigényeket a védőnői szolgáltatást teljesítő munkavállalótól.

1. Az ingatlanrész rendeltetésszerű használatából eredő kisebb javítási munkák alatt a Felek az alábbiakat határozzák meg:festés, mázolás, burkolatok, nyílászárók karbantartása, villamos és gépészeti berendezések, szerelvények javítása.

Az ezeken kívüli, különösen az épület szerkezetét is érintő átalakítások, felújítások, rekonstrukciók költségeinek megelőlegezése és kiegyenlítése annak a félnek a kötelezettsége, akinek az átalakítás, a felújítás, a rekonstrukció az érdekében áll, illetve aki azt szükségesnek tartja.

Amennyiben Használatba adó végez az épületen ilyen jellegű munkálatokat, úgy azok megkezdése előtt köteles előzetes kötelezettségvállalási nyilatkozatot kérni az Használatba vevőtől. E szabály alól kivételt képez, ha emberi életet, testi épséget fenyegető, vagy anyagi javak károsodásával járó olyan helyzet áll elő, amelynek elhárítása azonnali intézkedést igényel.

1. A Használatba vevő az ingatlanrészen felújítási, beruházási munkálatokat a Felek kölcsönös megállapodása alapján végezhet. A Felek rögzítik, hogy az ingatlanrészen a Használatba vevő által végzett beruházások, felújítások tulajdoni igényt nem keletkeztetnek.
2. A Felek rögzítik, hogy a Használatba vevő által kizárólagosan használt helyiségek berendezéseinek cseréjét a Használatba vevő végzi, és viseli annak költségeit.
3. A Felek megállapodnak abban, hogy az adott hónapban felmerülő tényleges kiadásokat következő hónap 20-ig Használatba adó intézménye, a Balatonvilágos Község Önkormányzat Gazdasági és Vagyongazdálkodó Szervezete intézmény (továbbiakban: GEVSZ) kiszámlázza Használatba vevő részére.
4. A Felek megállapodnak, hogy Használatba adó csak a 2023. július 1. napját követő teljesítési időszakra vonatkozó üzemeltetési költségeket számláz tovább a Használatba vevő részére az alábbiak szerint:

12.1. Használatba adó GEVSZ intézménye a számlát az alapjául szolgáló dokumentumokkal együtt, a tárgyhót követő hónap 20. napjáig megküldi a Használatba vevő részére (számlázási cím: 7400 Kaposvár, Tallián Gyula u. 20-32.)

12.2. A Használatba vevő kötelezettséget vállal arra, hogy Használatba adó által továbbszámlázott üzemeltetési költségtételeket a számla beérkezésétől számított 30 napon belül átutalással megfizeti Használatba adó GEVSZ intézményének 11748083-15804006 számú számlájára.

1. A Felek megállapodnak abban, hogy a hatályban lévő üzemeltetési és fenntartási szerződések lényeges tartalmi elemeinek módosításáról (kivéve az infláció okozta árváltozás miatti módosítást) és új szerződések megkötéséről Használatba adó előzetesen egyeztet a Használatba vevővel, továbbá vállalja, hogy a szerződés megkötésétől számított 5 munkanapon belül tájékoztatja Használatba vevőt.
2. Felek megállapodnak, hogy a Használatba vevő érdekkörében felmerült, vagy a foglalkoztatottjai által okozott hibák javításának költségét a Használatba vevő viseli.
3. A Felek megállapodnak abban, hogy az ingatlanrészt egymás munkájának zavarása nélkül, az érdekek kölcsönös tiszteletben tartásával, eredeti rendeltetésének megfelelő célra használják.
4. **Egyéb rendelkezések**
5. Felek kijelentik, hogy jelen megállapodás hatálya alá tartozó esetekben egymással együttműködnek, minden szükséges tájékoztatást egymás részére megadnak, és a vitás kérdéseket a kölcsönös érdekeknek megfelelően rendezik.
6. A Felek az eredményes és hatékony együttműködés előmozdítása érdekében kapcsolattartókat jelölnek ki:
   1. Használatba adó részéről kijelölt kapcsolattartó:

Név: Kovács Tamás

Telefon: 06-30/377-3548

* 1. Használatba vevő részéről kijelölt kapcsolattartó:

Név: ……………………………..

Telefon: ……………………………..

1. A jelen megállapodás aláírása napján lép hatályba, amennyiben a Felek jelen megállapodást nem azonos napon írják alá, úgy az a későbbi aláírás napján lép hatályba azzal, hogy az üzemeltetésre, fizetési kötelezettségekre vonatkozó rendelkezések 2023. július 01. nappal lépnek hatályba.
2. A megállapodás határozatlan időtartamra jön létre a feladatellátási kötelezettség fennállásáig, mindennemű módosítása kizárólag írásban, a Felek közös megegyezésével történhet.

A jelen megállapodás aláírásával a Felek kifejezetten kinyilvánítják azon szándékukat, hogy amennyiben a Használatba vevő az általa kizárólagosan használt helyiségek egyes üzemeltetési feladatait saját maga, ill. más, általa megjelölt szolgáltató/vállalkozó útján kívánja biztosítani, úgy a Használatba vevő a Használatba adó és az Üzemeltető felé írásban jelzett ilyen irányú igénye esetén, a Felek ebben a körben a jelzéstől számított 30 napon belül módosítják a jelen üzemeltetési megállapodást. Használatba vevő az új szerződés megkötése kapcsán köteles figyelemmel lenni Használatba adó által kötött régi szerződés felmondási határidejére.

1. A Felek megállapodnak, hogy a Felek a másik Félhez intézett írásbeli nyilatkozattal jogosult jelen Megállapodást 60 napos felmondási idő betartásával felmondani.

A jelen Megállapodás megszűnik továbbá a Felek közös megegyezésével, valamint abban az esetben, ha a Használatba vevőnek az ingatlanra vonatkozó ingyenes használati joga megszűnik. Ennek bekövetkezése esetén a Használatba vevő maga köteles gondoskodni elhelyezéséről, továbbá köteles a helyiségeket rendeltetésszerű állapotban átadni a Használatba adó részére.

1. A használati jogviszony bármely okból történő megszűnése esetén a Használatba vevő köteles a használat tárgyát képező vagyonnal elszámolni, a vagyont eredeti állapotban és darabszámban hiánytalanul a rendeltetésszerű használatból eredő kopás, elhasználódás figyelembevételével, használatra alkalmas állapotban a Használatba adó részére átadni. Amennyiben az elszámolás során ingóság tulajdonjogának térítésmentes átadására kerül sor, úgy annak feltételeiről felek külön megállapodásban rendelkeznek.
2. Balatonvilágos Község Önkormányzat képviselő-testülete jelen megállapodást a … számú határozatával jóváhagyta.
3. A Felek kijelentik, hogy közöttük az ingatlanok üzemeltetése során felmerült vitás kérdéseket megkísérlik egymás közötti tárgyalás útján, egyezséggel rendezni. A tárgyalások eredménytelensége esetén a Felek a jogvita rendezésére a Kaposvári Járásbíróság – hatáskörtől függően a Kaposvári Törvényszék – illetékességét kötik ki.
4. A jelen megállapodásban nem szabályozott kérdésekben a Polgári Törvénykönyv vonatkozó előírásai, a nemzeti vagyonról szóló 2011. évi CXCVI. törvény, valamint az Balatonvilágos Község Önkormányzat vagyongazdálkodásáról szóló önkormányzati rendelet rendelkezései az irányadóak.
5. Jelen megállapodás 6 eredeti példányban készült, melyből a feleket 3-3 példány illeti meg.

Jelen megállapodást a Felek elolvasás után, mint akaratukkal mindenben megegyezőt, jóváhagyólag írták alá.

Kaposvár, 2023…………….

…………………………………… ……………………………………

Balatonvilágos Község Önkormányzata Somogy Vármegyei Kaposi Mór Oktató Kórház

Takács Károly Dr. Inczeffy István Levente

polgármester főigazgató

Jogi ellenjegyző

……………………………………

Dr. Boda Zsuzsanna

jegyző

Pénzügyi ellenjegyző

…………………………………… ……………………………………

Balogh Gábor közgazdasági osztályvezető Molnárné Kalmár Beáta gazdasági igazgató

Siófok, 2023. 07. Kaposvár, 2023. 07.